Ieithoedd y Traeth Ifori

Gwlad amlieithog yw'r Traeth Ifori, gyda thua 78 o ieithoedd brodorol.Lewis, M. Paul (ed.), 2009. Ethnologue: Languages of the World, Sixteenth edition. Dallas, Tex.: SIL International. (Page on "Languages of Côte d’Ivoire." This page indicates that one of the 79 no longer has any speakers.)  Iaith swyddogol y wlad ydy Ffrangeg, iaith yr hen bŵer ymerodrol, ac mae rhyw draean o'r boblogaeth yn rhugl ynddi.https://www.outils-odsef-fss.ulaval.ca/francoscope/ Mae'r Traeth Ifori yn aelod o Organisation international de la Francophonie, sefydliad rhyngwladol y byd Ffrangeg.

Mae'r nifer fwyaf o ieithoedd y wlad yn perthyn i un o dri is-grŵp o'r teulu Niger-Congo: Kwa yn y de, Mande yn y gogledd-orllewin, a Gur yn y gogledd-ddwyrain. Siaredir iaith fasnach o'r enw Dyula-Taboussi, neu Dioula, sy'n debyg i'r iaith Mande Bambara, gan fasnachwyr Mwslimaidd. Yn Abidjan, dinas fwyaf y wlad, siaredir bratiaith Ffrangeg o'r enw français de Moussa.

Nid oes ffurf genedlaethol na rhanbarthol ar iaith arwyddo. Mae pobl fyddar yn y Traeth Ifori yn defnyddio Iaith Arwyddion America (ASL), a gyflwynwyd i Orllewin Affrica gan y cennad Americanaidd Andrew Foster. Fodd bynnag, mae iaith arwyddo leol ym mhentref Bouakako yn ne'r wlad, a chanddi siaradwyr clyw yn ogystal â'r rhai sy'n fyddar.Angoua Jean-Jacques Tano, Etude d'une langue des signes émergente de Côte d'Ivoire: l'exemple de la Langue des Signes de Bouakako (LaSiBo) (Prifysgol Leiden, 2016).

 Cyfeiriadau 


Categori:Cymdeithas y Traeth Ifori
Categori:Demograffeg y Traeth Ifori
Categori:Diwylliant y Traeth Ifori
Traeth Ifori, Y
Traeth Ifori, Y